《暮春同吴门沈归愚登蒜山憩清宁道院三首 其二》
宋代·余京

藉草峰巅片刻留，旷观身世叹蜉蝣。残年岁月双筇杖，吾党乾坤一钓舟。

夜雨苔痕山径滑，夕阳松影石坛幽。劳生多病惟谋药，丹鼎犹存五料不？

作者简介：余京，会稽（今浙江绍兴）人。仁宗嘉祐二年（一○五七）进士（《宝庆会稽续志》卷六）。历任淄、青、并、岚等州地方官（《栾城集》卷八《送余京同年兄通判岚州》）。